Premierul Viorica Dăncilă a transmis vineri tuturor partidelor parlamentare un „pact pentru bunăstarea românilor”. Documentul a fost trimis de președintele PSD de pe adresa de email folosită și de fostul președinte al partidului, Liviu Dragnea. Astfel, la descrierea persoanei care a trimis mesajul apare „Liviu Dragnea – Cabinet Președinte”.

Sursa foto: facebook.com/victor.ponta

Viorica Dăncilă a propus partidelor parlamentare semnarea „Pactului național pentru bunăstarea românilor”, un pact care, consideră președintle PSD, „trebuie să fie garanția politică a continuării creșterii nivelului de trai al românilor în perioada următoare”. Dăncilă aduce ca argument faptul că România are a doua cea mai mare creștere economică din Europa, iar „salariile și pensiile au crescut cu un ritm fără precedent”.

Editor: Robert Kiss